
Sopimuksen tarkoitus
Tämä sopimus koskee Humakin opiskelijan opinnäytetyötä. Sopimuksen tarkoitus on kuvata ja sopia opinnäytetyön tekoon liittyvistä eri osapuolten rooleista, vastuista sekä ehdoista ja oikeuksista koskien opinnäytetyötä, sen tekemistä, ohjaamista ja julkaisua. 

Opinnäytetyön ohjaus ja vastuu
Vastuu opinnäytetyön tekemisestä ja tuloksista on opiskelijalla. Humanistisen ammattikorkeakoulun vastuu rajoittuu opinnäytetyön ohjaukseen ja sen arviointiin. Oppilaitos tai opinnäytetyön ohjaaja eivät ole vastuussa opinnäytetyön laadusta, sisällöstä tai aikataulusta. Tilaaja sitoutuu antamaan opiskelijan käyttöön opinnäytetyön tekemisessä tarvittavat organisaatiota koskevat tiedot sekä mahdollistamaan opinnäytetyön sujuvan toteuttamisen tilaajaorganisaation näkökulmasta.

Eettisyys opinnäytetyössä
Opiskelija sitoutuu toteuttamaan opinnäytetyön noudattaen hyvän tutkimuskäytännön periaatteita ja eettisiä käytäntöjä sekä soveltuvaa lainsäädäntöä (ks. Humakin eettinen ohje). Opinnäytetyön tekijä vastaa rekisterinpitäjänä henkilötietojen käsittelystä sekä salassa pidettävien tietojen säilyttämisestä. Henkilötietojen käsittelyssä tulee noudattaa tietosuojalainsäädäntöä.

Oikeudet opinnäytetyön tuloksiin ja tuotoksiin
Tekijänoikeus opinnäytetyön tuloksiin ja tuotoksiin kuuluvat opinnäytetyön tekijälle. Tilaaja voi hyödyntää opinnäytetyössä syntynyttä tietoa, tuloksia ja kehittämisehdotuksia tekijänoikeuden estämättä. Myös opinnäytetyöhön sisältyviä erillisiä tuotoksia tilaaja voi hyödyntää toiminnassaan (esim. opaskirja, koulutusmateriaali, menetelmäkortit tms.). Niiden kaupallisesta tai muusta siihen rinnastettavissa olevasta laajasta hyödyntämisestä, omistusoikeuksien siirrosta sekä muokkaus-, jakelu- ja mahdollisista muista oikeuksista on kuitenkin tapauskohtaisesti sovittava kirjallisesti opinnäytetyön tekijän kanssa.

Opinnäytetyön tekijä on velvollinen raportoimaan opinnäytetyön tuloksista tilaajalle ja luovuttamaan takaisin käytössään olleet materiaalit siten, kun asiasta on tarvittaessa tarkemmin sovittu. Opiskelijan itse keräämää aineistoa ei luovuteta tilaajalle, ellei siitä ole erikseen sovittu.

Tulosten julkistaminen ja luottamuksellisuus
Opinnäytetyö on kokonaisuudessaan julkinen. Mikäli opiskelija opinnäytetyötä tehdessään käsittelee liikesalaisuuksia tai muita julkisuuslaissa salassa pidettäväksi määrättyjä tietoja, hänen tulee laatia opinnäytetyö siten, että tietojen luottamuksellisuus säilyy.

[bookmark: Valinta5]Opinnäytetyö julkaistaan Theseus-verkkopalvelun avoimessa tai käyttörajatussa kokoelmassa ja siitä tallennetaan yksi kappale Humakin sähköiseen arkistoon. Käyttörajoitettuna työ ei näy kokonaisuudessaan verkossa, mutta on saatavilla luettavaksi muilla tavoin.

Opinnäytetyön osapuolet (opiskelija, tilaaja ja opinnäytetyön ohjaaja) sitoutuvat pitämään salassa kaikki opinnäytetyön tekemisessä ja sitä edeltävissä tai sen jälkeisissä neuvotteluissa esiin tulevat luottamukselliset tiedot ja asiakirjat sekä pidättäytymään käyttämästä hyväkseen toisen osapuolen ilmaisemia luottamuksellisia tietoja ilman erillistä lupaa. Humak voi mainita viestinnässään opinnäytetyön tilanneen organisaation nimen, mikäli ei ole erikseen sovittu, että sitä ei saa mainita. 

Opinnäytetyön kustannukset 
ja niiden korvaaminen
Opinnäytetyöstä mahdollisesti aiheutuvien kustannusten (ml. aineistojen hankinta, raaka-aineet, matkat, työkorvaus, tekijänoikeuskorvaukset jne.) korvaamisesta sopivat tilaaja ja opiskelija keskenään. Humanistinen ammattikorkeakoulu ei vastaa yksittäisen opinnäytetyön kustannusten korvaamisesta. 

Sopimuksen voimassaolo
Sopimus astuu voimaan, kun kaikki osapuolet ovat sähköisesti allekirjoittaneet sen ja on sen jälkeen voimassa koko opinnäytetyöprosessin ajan. Mahdolliset muutokset sopimukseen käsitellään osapuolten kesken. 


[bookmark: Valinta1]|_|  Olen tilaajana tutustunut tilaajan ohjeeseen


Opinnäytetyötä varten tarvitaan erillinen tutkimuslupa tilaajaorganisaatiolta.
	
[bookmark: x]Kyllä |_|      	Ei |_| 

Opinnäytetyön tuotosten kaupallisesta tai laajamittaisesta hyödyntämisestä, omistusoikeuksien siirrosta tai muokkaus-, jakelu- sekä mahdollisista muista oikeuksista tehdään tämän sopimuksen lisäksi tilaajan ja opiskelijan kesken erillinen sopimus.

Kyllä |_|      	Ei |_| 


Opinnäytetyön tilaaja maksaa opiskelijalle palkkion ja/tai korvaa kustannuksia, mistä tilaaja ja opiskelija tekevät erillisen sopimuksen.

Kyllä |_|      	Ei |_| 

Tämän sopimuksen allekirjoittaneet osapuolet hyväksyvät edellä esitetyt ehdot ja sitoutuvat toimimaan opinnäytetyön toteutuksessa niiden mukaisesti. 
Tämä sopimus on allekirjoitettu sähköisesti, ja se on saatavilla kaikille sopijapuolille sähköisessä muodossa.

Sopimuspäivämäärä      

